title: 2008/200/EK: Komisijas Lēmums ( 2008. gada 20. februāris ), ar ko beidz pārbaudes procedūru par Argentīnas piemēroto tirdzniecības praksi saistībā ar tekstilizstrādājumu un apģērbu importu

text:
               5.3.2008

               LV

               Eiropas Savienības Oficiālais Vēstnesis

               L 60/34

      KOMISIJAS LĒMUMS

   (2008. gada 20. februāris),
   ar ko beidz pārbaudes procedūru par Argentīnas piemēroto tirdzniecības praksi saistībā ar tekstilizstrādājumu un apģērbu importu
   (2008/200/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 22. decembra Regulu (EK) Nr. 3286/94, ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kuri ieviesti Pasaules Tirdzniecības organizācijas aizgādnībā (1), un jo īpaši tās 11. panta 1. punktu,
   tā kā:
   A.   PROCESS

               (1)

                  Euratex (European Apparel and Textile Organisation) 1999. gada 11. oktobrī saskaņā ar Padomes Regulas (EK) Nr. 3286/94 (turpmāk – Regula) 4. pantu iesniedza sūdzību to savu dalībnieku vārdā, kas eksportē uz Argentīnu vai vēlas to darīt.

               (2)

               Sūdzības iesniedzējs apgalvoja, ka Kopienas tekstilizstrādājumu un apģērbu pārdošanu Argentīnā kavē vairāki tirdzniecības šķēršļi Regulas 2. panta 1. punkta nozīmē, t. i., “trešās valsts ieviesta vai saglabāta tirdzniecības prakse, attiecībā uz kuru starptautiskās tirdzniecības noteikumi paredz rīcības tiesības”. Sūdzībā minētie šķēršļi bija šādi:

                           a)

                           pirmsnosūtīšanas pārbaude un viszemākās muitas vērtības;

                           b)

                           pārmērīgas izcelsmes sertifikātu prasības;

                           c)

                           prasība iesniegt deklarācijas veidlapu par ražojumu sastāvu;

                           d)

                           īpaši apgrūtinošas marķēšanas prasības;

                           e)

                           statistisks nodoklis un diskriminējošs PVN.

               (3)

               Sūdzības iesniedzējs apgalvoja arī, ka minētā prakse negatīvi ietekmēja tirdzniecību Regulas 2. panta 4. punkta nozīmē.

               (4)

               Tādēļ pēc apspriešanās ar padomdevēju komiteju, kura izveidota ar minēto Regulu, Komisija nolēma, ka ir pietiekami daudz pierādījumu, kas pamato pārbaudes procedūras uzsākšanu, lai novērtētu attiecīgi juridiskos un faktiskos jautājumus. Līdz ar to pārbaudes procedūra tika uzsākta 1999. gada 27. novembrī (2).

         B.   PĀRBAUDES PROCEDŪRAS KONSTATĒJUMI

               (5)

               Izmeklēšanā 2000. gadā izcelsmes sertifikāta jautājumā secināja, ka apgrūtinošās prasības ir 1994. gada VVTT VIII.3. panta un X panta un PTO Nolīguma par tekstilizstrādājumiem un apģērbu 7.1. panta pārkāpums, un tās ir pretrunā ar 1994. gada VVTT VIII.1. panta c) punkta ieteikumiem. Pasākumi par marķēšanas prasībām bija PTO Nolīguma par tehniskajiem šķēršļiem tirdzniecībā 2.2. panta pārkāpums, un tie bija pretrunā ar 1994. gada VVTT VIII.1. panta c) punkta ieteikumiem. Attiecībā uz prasībām par deklarācijas veidlapu par ražojuma sastāvu konstatēja, ka tās bija PTO Nolīguma par importa licencēšanas procedūrām 2. panta pārkāpums. Komisijas dienesti nevarēja paust galīgo nostāju par muitas vērtības kontrolēšanas procedūru, jo nesen ieviests jauns likums, kas regulē šo jautājumu. Jautājumā par pirmsnosūtīšanas pārbaudi netika konstatēti kādu konkrētu PTO Nolīguma par pirmsnosūtīšanas pārbaudi nosacījumu pārkāpumi. Tomēr tas neatbilda nolīguma mērķim un domai. Visbeidzot PTO noteikumu pārkāpumi netika konstatēti attiecībā uz statistisko nodokli, un diskriminējošā PVN jautājumu jau risināja citā TŠR procedūrā par apstrādātas ādas importu Argentīnā (3).

               (6)

               Izmeklēšanā secināja arī to, ka pārbaudītajiem pasākumiem bija pakāpeniski pieaugoša negatīva ietekme Regulas 2. panta 4. punkta nozīmē vai pastāvēja risks, ka tā radīsies.

         C.   NOTIKUMU GAITA PĒC IZMEKLĒŠANAS BEIGĀM

               (7)

               Pēc izmeklēšanas gadu gaitā notika diskusijas ar Argentīnas iestādēm, lai panāktu draudzīgu vienošanos, kā likvidēt vai pakāpeniski mazināt minētos tirdzniecības šķēršļus.

               (8)

               Jautājumā par muitas vērtību aprēķināšanas praksi pēdējos gados stāvoklis ir uzlabojies. Ir uzlabojusies pārskatāmība, un Eiropas ražotāji un eksportētāji var piedalīties muitas vērtību aprēķināšanai vajadzīgo orientējošo vērtību noteikšanā. Pirmsnosūtīšanas pārbaude ir atcelta, un šķiet, ka prasība par deklarācijas veidlapu par ražojumu sastāvu eksportētājiem nerada grūtības.

               (9)

               Jautājumā par izcelsmes sertifikātu ir panākti vēra ņemami uzlabojumi, 2002. gada 8. februārī pieņemot Instruccion General No 9/2002 de la Direccion General de Aduanas. Vēl pirms neilga laika galvenais tirdzniecības šķērslis, ar ko saskārās Eiropas rūpniecības nozare, bija prasība (trīsstūrveida tirdzniecības gadījumā) Argentīnas iestādēm iesniegt ne tikai izcelsmes sertifikātu, bet arī rēķinu starp trešās valsts izcelsmes preču ražotāju un nosūtītājvalsts eksportētāju, tādējādi radot bažas par sākotnējā darījuma konfidencialitāti. Pieņemot Administracion Federal de Ingresos Publicos (Subdireccion general tecnico legal aduanera) Nota External No 3/07, Argentīna faktiski atcēla prasību par sākotnējā rēķina kopijas iesniegšanu, un tagad tā aizstāta ar sertifikātu, ko sniedz nosūtītājvalsts kompetentās iestādes, piemēram, tirdzniecības kamera, un tad nosutītājvalstī apstiprina Argentīnas konsulāts.

               (10)

               Attiecībā uz marķēšanas prasībām, kas saistītas ar obligāto nodokļu marku piešūšanu, Argentīnas iestādes sniedza informāciju, ar kuru saskaņā šādas prasības radītās izmaksas ir ļoti minimālas salīdzinājumā ar sūtījumu vērtību. Tādēļ šķiet, ka šā atlikušā šķēršļa iespējamās negatīvās sekas nerada un nevar radīt materiālu ietekmi uz Kopienas ekonomiku vai tās tekstilrūpniecības nozari.

         D.   SECINĀJUMS UN IETEIKUMI

               (11)

               Ņemot vērā iepriekšminēto analīzi, uzskata, ka pārbaudes procedūras rezultātā izveidojies apmierinošs stāvoklis jautājumā par tirdzniecības šķēršļiem, kurus sūdzībā norādīja Euratex, vai ka pārbaudītais pasākums nodokļu marku piešūšanas jautājumā pats par sevi materiāli neietekmē Eiropas Kopienas tekstilrūpniecības reģionus. Tādēļ pārbaudes procedūra jābeidz saskaņā ar Regulas 11. panta 1. punktu.

               (12)

               Padomdevēja komiteja, ar kuru apspriedās par šajā lēmumā paredzētajiem pasākumiem,

         IR NOLĒMUSI ŠĀDI.
   Vienīgais pants
   Ar šo beidz pārbaudes procedūru par Argentīnas piemēroto tirdzniecības praksi saistībā ar tekstilizstrādājumu un apģērbu importu.

      Briselē, 2008. gada 20. februārī

            Komisijas vārdā —

            Komisijas loceklis

         Peter MANDELSON

      (1)  OV L 349, 31.12.1994., 71. Regulā grozījumi izdarīti ar Regulu (EK) Nr. 356/95 (OV L 41, 23.2.1995., 3. lpp.).

      (2)  OV C 340, 27.11.1999., 70. lpp.

      (3)  OV L 295, 4.11.1998., 46. lpp.


title: Padomes Lēmums (ES, Euratom) 2016/1125 (2016. gada 8. jūlijs), ar ko ieceļ Eiropas Ekonomikas un sociālo lietu komitejas locekli, ko izvirzījusi Portugāles Republika

text:
               12.7.2016

               LV

               Eiropas Savienības Oficiālais Vēstnesis

               L 187/15

         PADOMES LĒMUMS (ES, Euratom) 2016/1125
   (2016. gada 8. jūlijs),
   ar ko ieceļ Eiropas Ekonomikas un sociālo lietu komitejas locekli, ko izvirzījusi Portugāles Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Portugāles valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2015. gada 18. septembrī un 2015. gada 1. oktobrī pieņēma Lēmumus (ES, Euratom) 2015/1600 (1) un (ES, Euratom) 2015/1790 (2), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus.

               (2)

               Pēc Lino DA SILVA MAIA kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 20. septembrim, José Custódio LEIRIÃO kungs, Member of the National Confederation of Solidarity Institutions (CNIS), tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 8. jūlijā

            Padomes vārdā –

            priekšsēdētājs

         M. LAJČÁK

      (1)  Padomes Lēmums (ES, Euratom) 2015/1600 (2015. gada 18. septembris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 248, 24.9.2015., 53. lpp.).

      (2)  Padomes Lēmums (ES, Euratom) 2015/1790 (2015. gada 1. oktobris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 260, 7.10.2015., 23. lpp.).


               15.12.2016

               LV

               Eiropas Savienības Oficiālais Vēstnesis

               C 468/284

         P7_TA(2013)0563
   Revīzijas palātas locekļa iecelšana (Danièle Lamarque — FR)
   Eiropas Parlamenta 2013. gada 11. decembra lēmums par priekšlikumu iecelt Danièle Lamarque par Revīzijas palātas locekli (C7-0311/2013 – 2013/0809(NLE))
   (Apspriešanās)
   (2016/C 468/64)

      Eiropas Parlaments,

               —

               ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C7-0311/2013),

               —

               ņemot vērā Reglamenta 108. pantu,

               —

               ņemot vērā Budžeta kontroles komitejas ziņojumu (A7-0437/2013),

               A.

               tā kā Parlamenta Budžeta kontroles komiteja pārbaudīja amata kandidātes atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības;

               B.

               tā kā Budžeta kontroles komiteja 2013. gada 7. novembra sanāksmē uzklausīja Padomes izvirzīto Revīzijas palātas locekļa amata kandidāti,

               1.

               apstiprina Padomes priekšlikumu iecelt Danièle Lamarque par Revīzijas palātas locekli;

               2.

               uzdod priekšsēdētājam nosūtīt šo lēmumu Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.


title: 2009/844/EK: Eiropas Parlamenta un Padomes Lēmums ( 2009. gada 21. oktobris ) par ES Solidaritātes fonda izmantošanu saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               19.11.2009

               LV

               Eiropas Savienības Oficiālais Vēstnesis

               L 304/5

      EIROPAS PARLAMENTA UN PADOMES LĒMUMS

   (2009. gada 21. oktobris)
   par ES Solidaritātes fonda izmantošanu saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2009/844/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 26. punktu,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (2),
   ņemot vērā Komisijas priekšlikumu,
   tā kā:

               (1)

               Eiropas Savienība ir izveidojusi Eiropas Savienības Solidaritātes fondu (turpmāk “Fonds”), lai apliecinātu solidaritāti ar katastrofu skarto reģionu iedzīvotājiem.

               (2)

               Saskaņā ar 2006. gada 17. maija Iestāžu nolīgumu Fondu var izmantot, nepārsniedzot maksimālo summu EUR 1 miljards gadā.

               (3)

               Regulā (EK) Nr. 2012/2002 ir paredzēta Fonda izmantošanas kārtība.

               (4)

               Itālija ir iesniegusi pieteikumu Fonda izmantošanai saistībā ar zemestrīces izraisītu katastrofu,

         IR NOLĒMUŠI ŠĀDI.
   1. pants
   Eiropas Savienības 2009. finanšu gada vispārējā budžetā Eiropas Savienības Solidaritātes fondu izmanto, lai piešķirtu EUR 493 771 159 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2009. gada 21. oktobrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētāja

         C. MALMSTRÖM

      (1)  OV C 139, 14.6.2006., 1. lpp.

      (2)  OV L 311, 14.11.2002., 3. lpp.


title: 2009/517/EK: Padomes Lēmums ( 2009. gada 22. jūnijs ) par to, lai noslēgtu Nolīgumu starp Eiropas Kopienu un Pakistānas Islāma Republiku par dažiem gaisa pārvadājumu pakalpojumu aspektiem

text:
               3.7.2009

               LV

               Eiropas Savienības Oficiālais Vēstnesis

               L 173/11

      PADOMES LĒMUMS

   (2009. gada 22. jūnijs)
   par to, lai noslēgtu Nolīgumu starp Eiropas Kopienu un Pakistānas Islāma Republiku par dažiem gaisa pārvadājumu pakalpojumu aspektiem
   (2009/517/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:

               (1)

               Padome 2003. gada 5. jūnijā pilnvaroja Komisiju sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir risinājusi sarunas par Nolīgumu starp Eiropas Kopienu un Pakistānas Islāma Republiku par dažiem gaisa pārvadājumu pakalpojumu aspektiem (1) (nolīgums) saskaņā ar mehānismiem un norādījumiem, kas ietverti pielikumā Padomes lēmumam, ar kuru Komisija ir pilnvarota sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (3)

               Saskaņā ar Padomes Lēmumu 2009/302/EK nolīgums Kopienas vārdā tika parakstīts 2009. gada 24. februārī (2), ņemot vērā tā noslēgšanu vēlāk.

               (4)

               Nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Pakistānas Islāma Republiku par dažiem gaisa pārvadājumu pakalpojumu aspektiem.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas sniegt nolīguma 8. panta 1. punktā paredzēto paziņojumu.

      Luksemburgā, 2009. gada 22. jūnijā

            Padomes vārdā —

            priekšsēdētājs

         J. ŠEBESTA

      (1)  OV L 84, 31.3.2009., 34. lpp.

      (2)  OV L 84, 31.3.2009., 33. lpp.


title: Padomes lēmums (1991. gada 19. decembris) par vienošanās noslēgšanu vēstuļu apmaiņas formā starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju attiecībā uz 1987. gada 20. maija Konvencijas par kopējo tranzīta procedūru grozīšanu

text:
Svarīgs juridisks paziņojums

|

31993D0069

Oficiālais Vēstnesis L 025 , 02/02/1993 Lpp. 0026 - 0026

		Padomes lēmums(1991. gada 19. decembris)par vienošanās noslēgšanu vēstuļu apmaiņas formā starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju attiecībā uz 1987. gada 20. maija Konvencijas par kopējo tranzīta procedūru grozīšanu(93/69/EEK)EIROPAS SAVIENĪBAS PADOME,ņemot vērā Eiropas Ekonomikas kopienas dibināšanas līgumu un jo īpaši tā 113. pantu,ņemot vērā Komisijas ieteikumu,tā kā Eiropas Ekonomikas kopienas un Austrijas Republikas, Somijas Republikas, Islandes Republikas, Norvēģijas Karalistes, Zviedrijas Karalistes un Šveices Konfederācijas Konvencijas par kopējo tranzīta procedūru [1] 15. panta 2. punkts dod tiesības Apvienotajai komitejai, kas nodibināta ar šo Konvenciju, iesniegt ieteikumus par Konvencijas grozījumiem;tā kā konvencija ir grozīta, lai ņemtu vērā nesenās izmaiņas Kopienas tranzīta normās, kas veido daļu no šīs procedūras reformām ar mērķi pabeigt iekšējā tirgus izveidošanu līdz 1993. gada 1.janvārim;tā kā minētie grozījumi ir izklāstīti Apvienotās komitejas ieteikumā Nr. 1/91; tā kā Vienošanās vēstuļu apmaiņas formā attiecībā uz šo ieteikumu ir jāapstiprina,IR NOLĒMUSI TURPMĀKO.1. pantsAr šo Vienošanās vēstuļu apmaiņas formā starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju attiecībā uz 1987. gada 20. maija Konvencijas par kopējo tranzīta procedūru grozījumiem ir apstiprināta Kopienas vārdā.Vienošanās teksts ir pievienots šim lēmumam.2. pantsPadomes priekšsēdētājs ar šo ir pilnvarots norīkot personu, kurai ir tiesības parakstīt vienošanos, kas uzliek saistības Kopienai.Briselē, 1991. gada 19. decembrīPadomes vārdā —priekšsēdētājsP. Dankert[1] OV L 226, 13.8.1987., 1. lpp.--------------------------------------------------


title: 2014/268/ES: Padomes Lēmums ( 2014. gada 6. maijs ) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

text:
               13.5.2014

               LV

               Eiropas Savienības Oficiālais Vēstnesis

               L 138/102

         PADOMES LĒMUMS
   (2014. gada 6. maijs)
   par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības
   (2014/268/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 165. panta 4. punktu, 166. panta 4. punktu un 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

               (2)

               Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt inter alia EEZ līguma 31. protokolu.

               (3)

               EEZ līguma 31. protokolā ietverti nosacījumi un noteikumi par sadarbību īpašās jomās, kas nav četras pamatbrīvības.

               (4)

               Ir lietderīgi paplašināt EEZ līguma līgumslēdzēju pušu sadarbību, iekļaujot Eiropas Parlamenta un Padomes Regulu (ES) Nr. 1288/2013 (3).

               (5)

               Tādēļ EEZ līguma 31. protokols būtu jāgroza, lai šo paplašināto sadarbību varētu uzsākt no 2014. gada 1. janvāra.

               (6)

               Savienības nostājai EEZ Apvienotajā komitejā tādēļ būtu jāpamatojas uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   Nostājas, kas Savienībai jāieņem EEZ Apvienotajā komitejā par ierosināto grozījumu EEZ līguma 31. protokolā attiecībā uz sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 6. maijā

            Padomes vārdā –

            Priekšsēdētājs

         G. STOURNARAS

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  Eiropas Parlamenta un Padomes Regula (ES) Nr. 1288/2013 (2013. gada 11. decembris), ar ko izveido Savienības programmu izglītības, apmācības, jaunatnes un sporta jomā “Erasmus+” un atceļ Lēmumus Nr. 1719/2006/EK, Nr. 1720/2006/EK un Nr. 1298/2008/EK (OV L 347, 20.12.2013., 50. lpp.).

      PROJEKTS
      APVIENOTĀS KOMITEJAS LĒMUMS Nr. …/2014
      (… gada …),
      ar ko groza EEZ līguma 31. protokolu par sadarbību īpašās jomās, kas nav četras pamatbrīvības
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
      tā kā:

                  (1)

                  Ir lietderīgi paplašināt EEZ līguma līgumslēdzēju pušu sadarbību, iekļaujot Eiropas Parlamenta un Padomes Regulu (ES) Nr. 1288/2013 (2013. gada 11. decembris), ar ko izveido Savienības programmu izglītības, apmācības, jaunatnes un sporta jomā “Erasmus+” un atceļ Lēmumus Nr. 1719/2006/EK, Nr. 1720/2006/EK un Nr. 1298/2008/EK (1).

                  (2)

                  EEZ līguma 31. protokols tādēļ būtu jāgroza, lai šo paplašināto sadarbību varētu uzsākt no 2014. gada 1. janvāra,

            IR PIEŅĒMUSI ŠO LĒMUMU.
      1. pants
      EEZ līguma 31. protokola 4. pantu groza šādi.

                  1.

                  Aiz 2.m punkta iekļauj šādu punktu:

                              “2.n

                              EBTA valstis no 2014. gada 1. janvāra piedalās šādā programmā:

                                          —

                                             32013 R 1288: Eiropas Parlamenta un Padomes Regula (ES) Nr. 1288/2013 (2013. gada 11. decembris), ar ko izveido Savienības programmu izglītības, apmācības, jaunatnes un sporta jomā “Erasmus+” un atceļ Lēmumus Nr. 1719/2006/EK, Nr. 1720/2006/EK un Nr. 1298/2008/EK (OV L 347, 20.12.2013, 50. lpp.).”

                  2.

                  Panta 3. punkta tekstu aizstāj ar šādu:
                  “EBTA valstis saskaņā ar Līguma 82. panta 1. punkta a) apakšpunktu finansiāli atbalsta programmas un darbības, kuras minētas 1., 2., 2.a, 2.b, 2.c, 2.d, 2.e, 2.f, 2.g, 2.h, 2.i, 2.j, 2.k, 2.l, 2.m un 2.n punktā.”

            2. pants
      Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (2).
      To piemēro no 2014. gada 1. janvāra.
      3. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē, …

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  OV L 347, 20.12.2013., 50. lpp.

         (2)  [Konstitucionālās prasības nav norādītas.] [Konstitucionālās prasības ir norādītas.]


title: 2005/303/: EBTA Uzraudzības iestādes Lēmums Nr. 303/05/COL ( 2005. gada 30. novembris ), ar ko piecdesmit pirmo reizi groza procesuālo un materiālo tiesību normas valsts atbalsta jomā

text:
               23.11.2006

               LV

               Eiropas Savienības Oficiālais Vēstnesis

               L 324/30

         EBTA UZRAUDZĪBAS IESTĀDES LĒMUMS

   Nr. 303/05/COL
   (2005. gada 30. novembris),
   ar ko piecdesmit pirmo reizi groza procesuālo un materiālo tiesību normas valsts atbalsta jomā
   EBTA UZRAUDZĪBAS IESTĀDE (1),
   ŅEMOT VĒRĀ Eiropas Ekonomikas zonas līgumu (2) un jo īpaši tā 61.–63. pantu, kā arī 26. protokolu,
   ŅEMOT VĒRĀ nolīgumu starp EBTA valstīm par Uzraudzības iestādes un Tiesas izveidi (3) un jo īpaši tā 24. pantu, 5. panta 2. punkta b) apakšpunktu un 3. protokola I daļas 1. pantu,
   TĀ KĀ saskaņā ar Uzraudzības iestādes un Tiesas nolīguma 24. pantu Iestāde īsteno EEZ līguma noteikumus par valsts atbalstu,
   TĀ KĀ saskaņā ar Uzraudzības iestādes un Tiesas nolīguma 5. panta 2. punkta b) apakšpunktu Iestāde sniedz paziņojumus vai izdod vadlīnijas par EEZ līgumā regulētajiem jautājumiem, ja šis Līgums vai Uzraudzības iestādes un Tiesas nolīgums to skaidri paredz vai ja Iestāde to uzskata par nepieciešamu,
   ATGĀDINOT procesuālo un materiālo tiesību normas valsts atbalsta jomā (4), ko Iestāde pieņēma 1994. gada 19. janvārī (5),
   TĀ KĀ Eiropas Kopienu Komisija (6)2005. gada 9. novembrī nolēma pagarināt darbības termiņu Kopienas pamatnostādnēm par valsts atbalstu pētniecībai un attīstībai (7) līdz 2006. gada 31. decembrim,
   TĀ KĀ šis pagarinājums attiecas arī uz Eiropas Ekonomikas zonu,
   TĀ KĀ noteikumi, kas atbilst Kopienas pamatnostādnēm par valsts atbalstu pētniecībai un attīstībai, iekļauti Valsts atbalsta vadlīniju 14. nodaļā,
   TĀ KĀ Valsts atbalsta vadlīniju 14. nodaļas darbības termiņš beidzas 2005. gada 31. decembrī,
   TĀ KĀ ir jānodrošina EEZ valsts atbalsta noteikumu vienāda piemērošana visā Eiropas Ekonomikas zonā,
   TĀ KĀ saskaņā ar EEZ līguma XV pielikuma beigās pievienoto II punkta nodaļu “VISPĀRĪGI JAUTĀJUMI” Iestāde pēc apspriešanās ar EK Komisiju pieņem tiesību aktus, kas atbilst Eiropas Komisijas pieņemtajiem,
   APSPRIEDUSIES ar EK Komisiju,
   ATGĀDINOT, ka Iestāde, 2005. gada 9. novembrī nosūtot attiecīgas vēstules, apspriedusies ar Islandi, Lihtenšteinu un Norvēģiju,
   IR PIEŅĒMUSI ŠO LĒMUMU.

               1)

               Darbības termiņš Valsts atbalsta vadlīnijām Atbalsts pētījumiem un attīstībai tiek pagarināts līdz 2006. gada 31. decembrim. Valsts atbalsta vadlīniju 14.9. iedaļas 2. daļa tiek izteikta šādā redakcijā:
               “Šīs vadlīnijas ir spēkā līdz 2006. gada 31. decembrim.”
               Valsts atbalsta vadlīniju 14. nodaļas 1. zemsvītras piezīme tiek izteikta šādā redakcijā:
               “Šī iedaļa grozīta ar Kolēģijas 2002. gada 26. jūlija un 2005. gada 30. novembra lēmumiem. Šī iedaļa atbilst Kopienas pamatnostādnēm par valsts atbalstu pētniecībai un attīstībai (OV C 45, 17.2.1996., 5. lpp.), kas grozīta ar Komisijas 1998. gada 13. februāra paziņojumu (OV C 48, 13.2.1998., 2. lpp.), 2002. gada 8. maija paziņojumu (OV C 111, 8.5.2002., 3. lpp.) un 2005. gada 9. novembra paziņojumu.”

               2)

               EBTA dalībvalstis informē ar vēstuli, kam pievienots šis lēmums.

               3)

               Saskaņā ar EEZ līguma 27. protokola d) punktu EK Komisiju informē, nosūtot tai šā lēmuma kopiju.

               4)

               Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.

      Briselē, 2005. gada 30. novembrī

            EBTA Uzraudzības iestādes vārdā —

            priekšsēdētājs

         Einar M. BULL

            Kolēģijas loceklis

         Kurt JÄGER

      (1)  Turpmāk tekstā – “Iestāde”.

      (2)  Turpmāk tekstā – “EEZ līgums”.

      (3)  Turpmāk tekstā – “Uzraudzības iestādes un Tiesas nolīgums”.

      (4)  Turpmāk tekstā – “Valsts atbalsta vadlīnijas”.

      (5)  Sākotnēji publicētas OV L 231, 3.9.1994. un EEZ Pielikumā Nr. 32, 3.9.1994., pēdējie grozījumi izdarīti ar 30.11.2005. lēmumu.

      (6)  Turpmāk tekstā – “EK Komisija”.

      (7)  Kopienas pamatnostādnes par valsts atbalstu pētniecībai un attīstībai, publicētas OV C 45, 17.2.1996., 5. lpp.


title: 2014/47/ES: Padomes Lēmums ( 2014. gada 28. janvāris ), ar ko ieceļ astoņus Reģionu komitejas locekļus un septiņus locekļu aizstājējus no Portugāles

text:
               30.1.2014

               LV

               Eiropas Savienības Oficiālais Vēstnesis

               L 27/60

         PADOMES LĒMUMS
   (2014. gada 28. janvāris),
   ar ko ieceļ astoņus Reģionu komitejas locekļus un septiņus locekļu aizstājējus no Portugāles
   (2014/47/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Portugāles valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc José CORREIA kunga, Manuel FREXES kunga, Francisco MESQUITA MACHADO kunga, Carlos PINTO kunga, Carlos PINTO DE SÁ kunga, Joaquim RAPOSO kunga, Rui RIO kunga un Fernando RUAS kunga pilnvaru termiņa beigām ir atbrīvojušās astoņas Reģionu komitejas locekļu vietas.

               (3)

               Pēc Álvaro AMARO kunga, António BORGES kunga, Joaquim DIAS VALENTE kunga, Carlos MARTA kunga, António Jorge NUNES kunga, Vítor PROENÇA kunga un Jaime SOARES kunga pilnvaru termiņa beigām ir atbrīvojušās septiņas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              José Agostinho RIBAU ESTEVES kungs, Presidente da Câmara Municipal de Aveiro,

                           —

                              Álvaro DOS SANTOS AMARO kungs, Presidente da Câmara Municipal da Guarda,

                           —

                              José Maria DA CUNHA COSTA kungs, Presidente da Câmara Municipal de Viana do Castelo,

                           —

                              Basílio Adolfo DE MENDONÇA HORTA DA FRANCA kungs, Presidente da Câmara Municipal de Sintra,

                           —

                              António Gonçalves BRAGANÇA FERNANDES kungs, Presidente da Câmara Municipal da Maia,

                           —

                              Carlos Manuel RODRIGUES PINTO DE SÁ kungs, Presidente da Câmara Municipal de Évora,

                           —

                              João Nuno FERREIRA GONÇALVES DE AZEVEDO kungs, Presidente da Câmara Municipal de Mangualde,

                           —

                              Luís Filipe SOROMENHO GOMES kungs, Presidente da Câmara Municipal de Vila Real de Santo António;

                     un

               b)

               par locekļu aizstājējiem:

                           —

                              Luís Manuel DOS SANTOS CORREIA kungs, Presidente da Câmara Municipal de Castelo Branco,

                           —

                              Francisco Manuel LOPES kungs, Presidente da Câmara Municipal de Lamego,

                           —

                              Paulo Jorge FRAZÃO BATISTA SANTOS kungs, Presidente da Câmara Municipal da Batalha,

                           —

                              Vitor Manuel MARTINS GUERREIRO kungs, Presidente da Câmara Municipal de São Brás de Alportel,

                           —

                              António BENJAMIM PEREIRA kungs, Presidente da Câmara Municipal de Esposende,

                           —

                              Vitor Manuel CHAVES DE CARO PROENÇA kungs, Presidente da Câmara Municipal de Alcácer do Sal,

                           —

                              Luís Miguel CORREIA ANTUNES kungs, Presidente da Câmara Municipal da Lousã.

         2. pants
   Šis lēmums stājas spēkā tā pieņemšanas dienā.

      Briselē, 2014. gada 28. janvārī

            Padomes vārdā –

            priekšsēdētājs

         G. STOURNARAS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.